CELEX: 62017CA0554
Language: el
Date: 2019-02-14 00:00:00
Title: Υπόθεση C-554/17: Απόφαση του Δικαστηρίου (τρίτο τμήμα) της 14ης Φεβρουαρίου 2019 [αίτηση του Svea hovrätt (Σουηδία) για την έκδοση προδικαστικής αποφάσεως] — Rebecka Jonsson κατά Société du Journal L’Est Républicain (Προδικαστική παραπομπή — Δικαστική συνεργασία σε αστικές υποθέσεις — Ευρωπαϊκή διαδικασία μικροδιαφορών — Κανονισμός (ΕΚ) 861/2007 — Άρθρο 16 — «Ηττηθείς διάδικος» — Έξοδα της δίκης — Κατανομή — Άρθρο 19 — Δικονομικό δίκαιο των κρατών μελών)

8.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/9
            
         
      Απόφαση του Δικαστηρίου (τρίτο τμήμα) της 14ης Φεβρουαρίου 2019 [αίτηση του Svea hovrätt (Σουηδία) για την έκδοση προδικαστικής αποφάσεως] — Rebecka Jonsson κατά Société du Journal L’Est Républicain
      (Υπόθεση C-554/17) (1)
      
      (Προδικαστική παραπομπή - Δικαστική συνεργασία σε αστικές υποθέσεις - Ευρωπαϊκή διαδικασία μικροδιαφορών - Κανονισμός (ΕΚ) 861/2007 - Άρθρο 16 - «Ηττηθείς διάδικος» - Έξοδα της δίκης - Κατανομή - Άρθρο 19 - Δικονομικό δίκαιο των κρατών μελών)
      (2019/C 131/11)
      Γλώσσα διαδικασίας: η σουηδική
      
         Αιτούν δικαστήριο
      
      Svea hovrätt
      
         Διάδικοι στην υπόθεση της κύριας δίκης
      
      Rebecka Jonsson
      κατά
      Société du Journal L’Est Républicain
      
         Διατακτικό
      
      Το άρθρο 16 του κανονισμού (ΕΚ) 861/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για τη θέσπιση ευρωπαϊκής διαδικασίας μικροδιαφορών, πρέπει να ερμηνευθεί υπό την έννοια ότι δεν αντιτίθεται σε εθνική ρύθμιση σύμφωνα με την οποία, εάν η νίκη διαδίκου είναι μόνο μερική, το εθνικό δικαστήριο δύναται να διατάξει ότι έκαστος των διαδίκων φέρει τα δικά του δικαστικά έξοδα ή να κατανείμει τα έξοδα αυτά μεταξύ των εν λόγω διαδίκων. Σε μια τέτοια περίπτωση, το εθνικό δικαστήριο παραμένει, κατ’ αρχήν, ελεύθερο να κατανείμει το ποσό των εν λόγω εξόδων, υπό την προϋπόθεση ότι οι εθνικοί δικονομικοί κανόνες κατανομής των δικαστικών εξόδων για την επίλυση διασυνοριακών μικροδιαφορών δεν είναι λιγότερο ευνοϊκοί από τους κανόνες που διέπουν παρόμοιες καταστάσεις υπαγόμενες στο εσωτερικό δίκαιο και ότι οι δικονομικές απαιτήσεις που συνδέονται με την κατανομή των δικαστικών εξόδων, καθόσον επιβάλλουν στον αιτούντα, στην περίπτωση που τα αιτήματά του έγιναν σε μεγάλο βαθμό δεκτά, να φέρει, παρά ταύτα, τα δικαστικά έξοδά του ή σημαντικό μέρος αυτών, δεν έχουν ως συνέπεια οι ενδιαφερόμενοι να μην κάνουν χρήση της ευρωπαϊκής διαδικασίας μικροδιαφορών.
      
         (1)  ΕΕ C 402 της 27.11.2017.